Изх.№25-00-23/22.02.2024 г.

ОБС Вх. № 46/22.02.2024 г.

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

**от**

**инж. Недко Фиданов Кулевски–кмет на община Рудозем**

ОТНОСНО: Разрешаване изработването на проект за изменение на Подробен устройствен план – ПР за поземлен имот с идентификатор 63207.506.25 по кадастралната карта и кадастралните регистри на гр. Рудозем.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Постъпило е заявление с вх. № УТ-2001-7/05.12.2023 г. от Община Рудозем и Евелин Хубенов Боев, в качеството им на възложители, с искане за разрешаване изработването на проект за изменение на Подробен устройствен план – ПР за поземлен имот с идентификатор 63207.506.25 по кадастралната карта и кадастралните регистри на гр. Рудозем.

Съгласно приложеното към проекта техническо задание, в плана се предвиждат следните изменения:

1. *Действащата улична регулация, преминаваща през поземлен имот* *с идентификатор 63207.506.25, се измества по реализираната улица.*
2. *Променят се устройствените линии съгласно притежаваното правото на собственост върху поземления имот, с цел образуване на УПИ, собственост на Община Рудозем за продажба като имот, върху който е построена сграда въз основа на отстъпено право на строеж.*

Съобразно изискванията на чл. 124а, ал. 1 от ЗУТ разрешение за изработване на проект за подробен устройствен план се дава с решение на Общински съвет. Съгласно чл.124б, ал.1 от ЗУТ с разрешението за изработване на подробен устройствен план се одобрява заданието по чл. 125 от ЗУТ.

Искането за разрешение за изработване на ПУП е придружено със задание, с което е спазен чл. 124а, ал. 7 от ЗУТ. Заданието е съставено от възложителите, съг­ласно изискването на чл. 125, ал. 2 от ЗУТ. То съдържа допълнителна информация за устройството на съответната територия.

В него е обоснована необходимостта от изработването на проекта на устройствения план и се съдържа обосновка от­носно териториалния му обхват, вида му, както и необходимата информация за съ­ществуващото положение и за действащите за съответната територия устройствени планове.

Заявителите са пожелали одобряването на заданието с разрешението по чл. 124а, ал. 5 от ЗУТ.

С оглед на гореизложеното, заданието отговаря на законовите изисквания и е допустимо одобряването му.

Предложението за изменение на ПУП – ПР не противоречи на Общия устройствен план на община Рудозем, с което е спазено изискването на чл. 103, ал. 4 и чл. 104, ал. 1 от ЗУТ.

На основание чл. 21, ал. 1, т. 11 от ЗМСМА, във връзка с чл. 124а, ал. 1 и чл. 124б, ал. 1 от ЗУТ, предлагам на Общински съвет –Рудозем да приеме следното

**ПРОЕКТОРЕШЕНИЕ:**

1. Одобрява представеното задание за изработване на проект за изменение на Подробен устройствен план – ПР за поземлен имот с идентификатор 63207.506.25 по кадастралната карта и кадастралните регистри на гр. Рудозем.

2. Разрешава изработване на проект за изменение на Подробен устройствен план – ПР за поземлен имот с идентификатор 63207.506.25 по кадастралната карта и кадастралните регистри на гр. Рудозем.

3. Възлага на Kмета на община Рудозем да извърши необходимите действия по реда на ЗУТ за изпълнение на настоящото решение.

СБ/

